text: Revyhæder til instruktør
  02 august 2017 kl. 08.50
  Efter næste 30 år i Sønderborg Sommer Revy modtog Jan Hertz tirsdag aften Thorleif-prisen for sit arbejde i revyen.
  Tirsdag aften blev Jan Hertz hædret for sit arbejde i dansk revy.
  Instruktøren blev efter aftenens forestilling kaldt op på scenen af revydirektør Leif Maibom for at modtage hædersprisen Thorleif-prisen for sit arbejde.
  Jan Hertz har været en del af Sønderborg Sommer Revy i 27 år og har gennem de sidste 10 år været revyinstruktør sammen med Leif Maibom.
  
  Ifølge Leif Maibom gives Thorleif-prisen til en person, der har gjort noget særligt for den danske revyscene. Tidligere er prisen blevet uddelt til Grethe Sønck, Ulf Pilgaard og Jeanne Boel, der overtager direktørposten efter Leif Maibom efter denne sæson.
  Sammen med statuetten i kobber hører også 8.000 kroner.
  